Tallinna–Pärnu–Riia rongiliin

Tallinna–Pärnu–Riia rongiliin oli reisirongiliin, mis kulges mööda Tallinna–Pärnu raudteed, Pärnu–Mõisaküla raudteed ja Mõisaküla–Riia raudteed. 

Ajalugu
Raudteed rajati aastatel 1975–1981 osaliselt kitsarööpmelise raudtee asemele. Läbi Pärnu kulgenud Tallinna ja Riia vaheline reisirongiliiklus avati pidulikult 17. juulil 1981.Kuidas rongiga juba võis Pärnu kaudu Riiga sõita; Õhtuleht, 17.07.2019

1987. aasta seisuga sõitis liinil Tallinn–Pärnu–Riia mõlemal suunal üks reisirong päevas. Sõit kestis keskmiselt 5 tundi ja 15 minutit.

Viimane reisirong sõitis Tallinnast Riiga läbi Pärnu 20. veebruaril 1992. 

1996. aastal kerkis meedias esile idee taasavada Edelaraudtee poolt Tallinna—Mõisaküla—Riia liin, kuid mõtteks see jäigi.Edelaraudtee kavandab liini Tallinn—Mõisaküla—Riia taasavamist; Eesti Päevaleht, nr. 268, 18. november 1996 (DIGAR)Pärnu-Mõisaküla rong lõpetab sõitmise; Sõnumileht : SL, nr. 5, 8. jaanuar 1996

Tallinna–Pärnu rongiliini teenindas alates 1. jaanuarist 2014 kuni 8. detsembrini 2018 Elron (varem Edelaraudtee). Nüüdisajal liiguvad sellel raudteelõigul vaid vähesed Edelaraudtee ja GoRaili kaubarongid.

Pärnu–Mõisaküla raudteed kasutati pärast Tallinna–Pärnu–Riia liini sulgemist edasi, viimane reisirong sõitis sellel liinil 31. jaanuaril 1996. Kaubarongid sõitsid Pärnu–Mõisaküla vahel kuni 2001. aastani. Pärnu–Mõisaküla raudteelõik demonteeriti 2008. aastal.

Liinil Riia–Ipiku sõitis rong kuni 1996. aastani.Viimane rong Ipiku ja Rujiena vahel sõitis 8.aprillil 1996.Rujiena jaamast sõitis viimane rong välja 21. septembril 1996 kell 5.43. Rujiena–Aloja liinil. Kuni 1998. aastani olid käigus rongid Aloja jaamani, hiljem lühendati liin Limbaži jaamani ning 2000. aastaks oli rongiliiklus täielikult lõpetatud. Aastatel 2005–2006 võeti Läti poolelt metallivaraste rüüstatud raudtee kuni Skulteni üles. Liini Riia–Skulte teenindavad siiani Läti raudtee elektrirongid.

Peatused liinil Tallinn–Pärnu–Riia (1987)
25px Tallinn
25px Rapla
25px Pärnu kaubajaam
25px Pärnu
25px Kilingi-Nõmme
25px Mõisaküla
25px Ruhja (Rujiena)
25px Mazsalaca
25px Aloja
25px Puikule
25px Limbaži
25px Stiene
25px Saulkrasti
25px Riia

Viited

Välislingid
 YouTube'i video: Tallinn-Pärnu-Riga DMU train in 1989

Kategooria:Eesti endised raudteeliinid
Kategooria:Läti raudteed